Sarai

**Sarai** adalah tumbuhan angguta suku kumpai-kumpaian nang dipakai jadi bumbu  gasan maharumi makanan. Sarai lainan lawan Sarai wangi.

## Taksonomi

Ngaran taksa matan Sarai adalah *Cymbopogon citratus*. Kedudukannya dalam taksonomi berada dalam famili Gramineae. Sarai  marupakan terna nang kawa tumbuh satahunan. Penanamannya banyak dikembangkan di daerah tropis wan sub tropis nangkaya Asia, Afrika wan Amerika. Di Asia, Sarai  tersebar di India, Srilanka, Indonesia wan Malaysia. Sarai  tergolong dalam tanaman C4.

## Partumbuhan

Sarai adalah bagian matan kulawarga kumpai (Poaceae). Buhan kulawarga ngngini baisi *pelepah* wan daun hijau babiru ugahari lawan higa lnginier. Asing-asingnya lambaran daun rajin nang panjangnya 18–36 inci. Nangkaya parian kumpai nang lain, Sarai batulang daun sajajar.

Sarai marupakan salah sabuting tumatan lima tanaman nang utama di daerah tropis, utamanya gasan bumbu lawan jamu. Pertumbuhannya bersama lawan tanaman topis lainnya, antara lain kunyit, temulawak, kencur, akar wangi wan lengkuas.  Ketinggian lahan gasan pertumbuhan Sarai nang ideal adalah antara 100 sampai 400 meter di atas permukaan laut.

Tanaman ngini nyaman haja diharagu di tungkaran atawa pot nang takana cahaya matahari langsung. Lamun paung hanyar kada kawa tumbuh atawa *mengering* bisa ai akarnya kada cungul, taradak dulu batang Sarai misalnya baandak dalam cangkir nang babanyu saikit, imbah cungul akar wan tunas halus hanyar dialih ka tanah.

## Garambas

Sarai baisi inguh nang harum. Tagasnya mahirip duwa Halalang. Akar matan Sarai marupakan *akar serabut* nang *barimpang* handap. Lamun batangnya tumbuh bagarumbung. Bagian *pelepah* *kulit* Sarai bakalir putih pina mambigi ramania. Di dalam lapisan batang ada bungkahnya. Bagian taruk bungkahnya bakalir putih manguning. Daun Sarai matan hujung *pelepah* mamanjang wan basipat kasar wan kasat. Daunnya mahirip lawan daun Halalang. Ukuran panjang daunnya maantara 50 sampai 100 cm. Lamun libar daunnya kikira 2 cm. Daunnya *tipis* lawan bagian parmukaan wan bagian dalam batikstur halus.

## Pamakaian

### Tatamba

Sarai kawa dipakai gasan tatamba nang tagasnya bisa dalam bubuk atawa bawujud padat. Bubuk Sarai tarancak dipakai marga kada tapi babanyu.

### Minyak atsiri

Sarai marupakan salah sabuting jenis tanaman nang kawa diulah jadi minyak atsiri. Kualitas minyak Sarai  taendek pada minyak matan Sarai wangi. Tagal haraganya tamurah jadinya takabanyak dijual di pakan. 

### Bahan makanan wan minuman

Sarai marupakan jenis bumbu , rempah-rempah sekaligus herbal nang paling umum digunakan di Asia. Dalam makanan tradisiunal Indonesia, Sarai marupakan salah sabuting bumbu masak nang tautama. Makanan Indonesia nang mamakai Sarai yaitu nasi uduk, gulai wan sambal. Sarai kawa juwa dibuat ka minuman nang dijarang langsung babatangan.

Sarai bahambur di Filipina wan Indonesia, di Filipina inyaa disambat lawan tanglad. Daunnya nang harum rajin dipakai gasan mambumbui lechon wan ayam panggang.

Daun Sarai karing kawa diculup jadi tih, atawa wastu gasan mambari rasa di tih nang lain. Sarai mambari nuansa rasa nangkaya lemon tagal tamanis duwa kada tarasa masam.

Di Sri Lanka, Sarai disambat lawan **sera** (සේර). Di sana Sarai dipakai gasan bumbu masakan lawan gasan baulah minyak esensial.

Sarai di Thailand disambat lawan **takhrai** (ตะไคร้). Di Thialand, sarai adalah bahan utama lamun handak baulah *[[tom yam]]* wan *[[tom kha kai]]*. Hirisan tipis batang Sarai sigar tapakai jua lamun handak maulah miangpla.

### Mausir nyamuk

Sarai marupakan salah sabuting tumbuhan nang dijadikan gasan baulah racun hama. Di dalam Sarai ada baisiian sanyawa kimia nang kawa mausir nyamuk. Jat ngini bangaran sitronela.

## Referensi